తెలుగమ్మాయిగా సినీ పరిశ్రమలోకి అడుగుపెట్టిన అంజలి తక్కువ కాలంలోనే హీరోయిన్గా మంచి గుర్తింపు తెచ్చుకుంది. కుర్ర హీరోలతోనే కాకుండా.. టాలీవుడ్ ‘లెజెండ్’ నందమూరి బాలకృష్ణతో కూడా నటించింది. ప్రస్తుతం రెండు మూడు సినిమాలతో బిజీగా ఉన్న అంజలి సోమవారం భారత పార్లమెంటును సందర్శించింది.జమ్మూకశ్మీర్లోని వైష్ణవిదేవి ఆలయ సందర్శన కోసం వెళ్లిన అంజలి తిరుగు ప్రయాణంలో ఢిల్లీకి చేరుకుని పార్లమెంట్ భవనాన్ని సందర్శించింది. అరకు ఎంపీ కొత్తపల్లి గీతతో కలిసి పార్లమెంటు భవనం మొత్తం వీక్షించింది. అంజలి వస్తోందన్న విషయం తెలుకుని ఎంపీ కొత్తపల్లి గీత ఏర్పాట్లు చేసి మరీ ఆమెకు దగ్గరుండి పార్లమెంట్ భవనం మొత్తాన్ని చూపించారు. రాజకీయాలు అంటే తనకు ఇష్టమేనని ఈ సందర్భంగా అంజలి చెప్పింది. అయితే రాజకీయ ప్రవేశం గురించి ఆమె స్పందించలేదు.వైష్ణవిదేవి దర్శనం కోసం కత్రా నుంచి 13.5 కిలోమీటర్లు త్రికూట పర్వతాల్లో అంజలి కాలినడకన వెళ్లడం గమనార్హం.
telugammaayigaa cinee parisramaloki adugupettina anjali takkuva kaalamlone heroinga manchi gurtimpu tecchukundi. kurra heerolathone kakunda.. tollivood ‘legend’ nandamuri balakrishnatho kuudaa natinchindi. prastutam rendu moodu cinimaalatoe bijiga unna anjali somavaram bhaarata paarlamentunu sandarsinchindi.jammookashmeerloni vaishnavidevi aalaya sandarsana kosam vellina anjali tirugu prayaanamlo dhilleeki cherukuni parlament bhavanaanni sandarsinchindi. araku empy kottapalli geethatho kalisi paarlamentu bhavanam mottam veekshinchindi. anjali vastondanna vishayam telukuni empy kottapalli geetha erpaatlu chesi mari aameku daggarundi parlament bhavanam mottaanni chuupimchaaru. rajakeeyaalu ante tanaku ishtamenani ee sandarbhamgaa anjali cheppindi. ayithe rajakeeya pravesam gurinchi aame spandinchaledu.vaishnavidevi darsanam kosam katra nunchi 13.5 kilometerlu trikuuta parvataallo anjali kaalinadakana velladam gamanarham.